**Antonov An-2** (rus. Антонов Ан-2; v kóde NATO: „**Colt**") je jednomotorový celokovový vzperový dvojplošník, poľnohospodárske a viacúčelové lietadlo vyvinuté v Sovietskom zväze po druhej svetovej vojne. V bývalom Česko-Slovensku je stroj známy aj pod prezývkou „***Andula***".

Vznik a vývoj
-------------

Konštruktér Oleg Antonov začal už koncom druhej svetovej vojny s prácami na projekte viacúčelového poľnohospodárskeho lietadla. Antonov v tom čase ešte pôsobil v konštrukčnej kancelárii A. S. Jakovleva. 6. marca 1946 začala svoju činnosť Antonovova „vlastná" konštrukčná kancelária. Od Ministerstva poľnohospodárstva dostala v tom čase požiadavky na nové lietadlo. Práce na projekte prebiehali veľmi rýchlo, pretože konštruktér naviazal na svoju predchádzajúcu činnosť v tejto oblasti letectva. Voľba pohonnej jednotky rozdelila konštruktérov na dva tábory. Jedni požadovali hviezdicový motor AŠ-21 s výkonom 559,4 kW (760 k), ten sa však zdal šéfkonštruktérovi pre dané účely slabý. On totiž presadzoval silnejší motor, a to AŠ-62 s výkonom 736 kW (1 000 k). Na koniec sa teda stavali prototypy s oboma motormi. Prvý prototyp, označený Sch-1 (*Selskochozjajsvtennyj* – poľnohospodársky), poháňaný slabším motorom AŠ-21 po prvýkrát vzlietol 31. augusta 1947. Krátko na to ho nasledoval aj druhý prototyp so silnejším motorom. 

Poľský An-2R práškuje polia
V novom výrobnom závode v Kyjeve začala v roku 1948 výroba overovacej série. V roku 1949 sa rozbehla veľkosériová výroba, pri ktorej bolo lietadlo schválené pod označením An-2. Vtedy boli už stroje vybavené výkonnejšími motormi AŠ-62IR s výkonom 736 kW (1 000 k). An-2 z Kyjeva sa počas sériovej výroby postupne objavili v dvanástich rôznych verziách, napríklad poľnohospodárske An-2SCh, ako An-2P pre 12 až 14 cestujúcich, transportné An-2T, fotoprieskumné An-2F, An-2S pre prepravu zranených či chorých, An-2ZA (An-6 Meteo) s turbokompresorom používané k výskumu horných vrstiev atmosféry, plavákový An-2V (niekedy označovaný ako An-4) pre potreby námorného letectva alebo An-2L a An-2PP určené k vyhľadávaniu a haseniu lesných požiarov. Výrobu v materskom závode ukončila v roku 1964 neveľká séria lietadiel An-2M s motormi AŠ-61R alebo AŠ-61M, posunutým podvozkom a novo tvarovanou väčšou zvislou chvostovou plochou. Počas 15 rokov bolo v Kyjeve vyrobených 5 000 lietadiel. Stroje verzie An-2M (modificirovannyj) a An-3 s turbovrtuľovým motorom boli vlastne pokusy o predĺženie životnosti základného typu. Lietadlá An-3 sa však už neuplatnili.

Výrobu lietadiel An-2 prevzal v roku 1959 poľský závod WSK Mielec, kde o rok neskôr začala sériová výroba dvoch základných verzií: dopravných An-2T a poľnohospodárskych An-2R. V roku 1960 bol dokončený prvý poľský An-2. Vlastným vývojom vznikli v Poľsku, napríklad An-2PF pre fotogrametriu, An-2PR slúžiaci ako lietajúca retranslačná stanica k prenosu televízneho signálu, An-2G pre geofyzikálny prieskum či plavákový An-2M. V rámci projektu M-15 vzniklo v Poľsku aj špeciálne skúšobné laboratórium určené pre skúšky prúdového motoru v poľnohospodárstve. Toto špeciálne laboratórium nieslo označenie LaLa-1. V roku 1973 bol do ZSSR slávnostne dodaný päťtisíci stroj. V Poľsku bolo vyrobených približne 9 000 lietadiel An-2. 

Licenčná výroba lietadiel An-2 prebieha aj v Číne, kde sa An-2 pod označením Harbin Y-5 vyrába údajne dodnes. Celkový počet vyrobených kusov tak presahuje 18 000.

Nasadenie
---------

Antonov An-2R JAT Privredna Avijacija, ktorý je vybavený špeciálnymi nádržami na letecký postrek a používa sa na kontrolu populácie komárov v Belehrade
Nezničiteľné „Anduly" boli a sú vo veľkom počte používané v mnohých krajinách sveta a jednotlivé stroje prevzali aj používatelia v USA, Holandsku, Grécku a vo viacerých rozvojových krajinách. Na upravenom lietadle An-2 s turbokompresorom boli v rokoch 1953 – 1954 ustanovené dva svetové výškové rekordy v kategórii C-1-e (vrtuľové lietadlá s hmotnosťou 3 000 až 6 000 kg).

Na území bývalej Juhoslávie sa An-2 objavili aj v úlohách bombardovacích a bojových lietadiel. V Česko-Slovensku sú An-2 najznámejšie z činnosti u aeroklubov. An-2 používali u nás aj ČSA, Slov-Air a vojenské letectvo.

Pri použití ako poľnohospodárske stroje sa využívali s namontovaným práškovacím zariadením pod spodnými krídlami na postreky poľnohospodárskych kultúr a lesných porastov. Pri takomto použití väčšinou lietali 5 metrov nad zemou prípadne 10 metrov nad lesnými porastami.

Verzie
------

An-2T počas letu
An-6 Meteo
* **An-2F** – pokusná verzia so streliskom v zadnej časti a s dvojitou zvislou chvostovou plochou
* **An-2L** – špeciálna hasičská verzia
* **An-2M** – plaváková verzia
* **An-2P** – dopravná verzia pre 12 cestujúcich
* **An-2PK** – dopravná verzia pre 6 cestujúcich
* **An-2PP** – špeciálna plaváková protipožiarna verzia
* **An-2P-Photo** – fotogrametrická verzia
* **An-2R** – poľnohospodárska verzia (pre 1 300 kg chemikálií)
* **An-2S** – sanitná verzia (6 nosidiel a zdravotnícky personál)
* **An-2T** – transportná verzia (1 500 kg nákladu alebo 12 cestujúcich)
* **An-2TD** – výsadková verzia
* **An-2TP** – nákladná verzia
* **An-2ZA** – špeciálna verzia pre meteorologické merania a pozorovania vo veľkých výškach
* **An-3** – verzia s turbomotorom Glušenko TVD-20 a s trojlistovou vrtuľou
* **An-6 Meteo** – verzia na prieskum počasia
* **Nan-čchang Y-5** – čínska licenčná verzia
* **Nan-čchang Y-5N** – štandardná verzia
* **Nan-čchang Y-5C** – výsadková verzia
* **Feng Šou-2** – neskoršia čínska verzia

Používatelia
------------

Používatelia lietadiel An-2 sú v červenej farbe (bývalí používatelia sú v tmavo červenej)
Š'-ťia-čuang Y-5 albánskych vzdušných síl na základni Kuçovë
An-2 v kamufláži estónskych vzdušných síl
Š'-ťia-čuang Y-5 Vzdušných a protivzdušných síl Kórejskej ľudovej armády ako múzejný exponát
An-2 v kamufláži Vzdušných síl Kórejskej republiky
An-2 vojenského letectva NDR na základni Holzdorf
An-2TD poľského vojenského letectva na základni v Dębline, 2. október 1991
An-2 ruských vzdušných síl na základni Großenhain v Nemecku, 16. august 1992
An-2 Leteckej brigády Macedónskej republiky
### Vojenskí

* Afganistan  **Afganistan**

Afganské vzdušné sily
* Albánsko  **Albánsko**

Albánske vzdušné sily
* Angola  **Angola**

Vzdušné sily Angolskej ľudovej armády a protivzdušná obrana
* Arménsko  **Arménsko**

Arménske vzdušné sily
* Azerbajdžan  **Azerbajdžan**

Azerbajdžanské vzdušné sily
* Bielorusko  **Bielorusko**
* Bosna a Hercegovina  **Bosna a Hercegovina**

Vzdušné sily a protivzdušná obrana Bosny a Hercegoviny
* Bulharsko  **Bulharsko**

Bulharské vzdušné sily
* Česko-Slovensko  **Česko-Slovensko**

Česko-slovenské vojenské letectvo
* Čína  **Čína**

Vzdušné sily Čínskej ľudovej oslobodzovacej armády
Námorné letectvo Čínskej ľudovej oslobodzovacej armády
* Egypt  **Egypt**

Egyptské vzdušné sily
* Estónsko  **Estónsko**

Estónske vzdušné sily
* Gruzínsko  **Gruzínsko**

Gruzínske vzdušné sily
* Guinea-Bissau  **Guinea-Bissau**

Vzdušné sily Guiney-Bissau
* Chorvátsko  **Chorvátsko**

Chorvátske vojenské letectvo a protivzdušná obrana
* Maďarsko  **Maďarsko**

Maďarské vzdušné sily
* Irak  **Irak**

Vzdušné sily Iraku
* Jemen  **Jemen**

Jemenské vzdušné sily
* Juhoslávia  **Juhoslávia**

Juhoslovanské vojenské letectvo
* Kambodža  **Kambodža**

Vzdušné sily Kambodže
* Kirgizsko  **Kirgizsko**
* KĽDR  **Kórejská ľudovodemokratická republika**

Vzdušné a protivzdušné sily Kórejskej ľudovej armády
* Kórejská republika  **Kórejská republika**
* Kuba  **Kuba**

Kubánske vzdušné sily
* Laos  **Laos**

Vzdušné sily Laoskej ľudovej oslobodzovacej armády
* Litva  **Litva**

Litovské vzdušné sily
* Lotyšsko  **Lotyšsko**

Lotyšské vzdušné sily
Lotyšská národná garda
* Severné Macedónsko  **Severné Macedónsko**

Letecká brigáda Severomacedónskej republiky
* Mali  **Mali**

Vzdušné sily Mali
* Moldavsko  **Moldavsko**

Moldavské vzdušné sily
* Mongolsko  **Mongolsko**

Vzdušné sily Mongolskej ľudovej armády
* NDR  **NDR**

Vzdušné sily Národnej ľudovej armády
* Nemecko  **Nemecko**

Luftwaffe
* Nikaragua  **Nikaragua**

Nikaragujské vzdušné sily
* Poľsko  **Poľsko**

Poľské vojenské letectvo
Poľské námorníctvo
* **Republika srbská**

Vzdušné sily Republiky srbskej
* Rumunsko  **Rumunsko**

Rumunské vzdušné sily
* Rusko  **Rusko**

Vojenské vzdušné sily Ruskej federácie
Ruské námorné letectvo
* **Severný Jemen**
* Somálsko  **Somálsko**

Somálske vzdušné sily
* ZSSR  **Sovietsky zväz**

DOSAAF
Vojenské vzdušné sily ZSSR
Sovietske námorné letectvo
* Srbsko  **Srbsko**

Srbské vzdušné sily a protivzdušná obrana
* Sudán  **Sudán**

Sudánske vzdušné sily
* Sýria  **Sýria**

Sýrske vzdušné sily
* Tadžikistan  **Tadžikistan**
* Tanzánia  **Tanzánia**
* Tunisko  **Tunisko**
* Turkménsko  **Turkménsko**
* Ukrajina  **Ukrajina**
* Uzbekistan  **Uzbekistan**
* Vietnam  **Vietnam**

Vzdušné sily Vietnamskej ľudovej armády
### Civilní

An-2R, ktorý v minulosti lietal aj u SLOV-AIRu
An-2TD východonemeckého Interflugu
An-2R sovietskeho Aeroflotu
An-2R na lyžiach
* Česko-Slovensko  **Česko-Slovensko**

SLOV-AIR
* Čína  **Čína**

Civil Aviation Administration of China
* Grenada  **Grenada**
* Juhoslávia  **Juhoslávia**

JAT
* Kanada  **Kanada**
* Kirgizsko  **Kirgizsko**

Golden Rule Airlines
* Severné Macedónsko  **Severné Macedónsko**

Boni Air
* Mongolsko  **Mongolsko**

MIAT Mongolian Airlines
* NDR  **NDR**

Deutsche Lufthansa (NDR)
Interflug
Gesellschaft für Sport und Technik
* Rusko  **Rusko**

Aeroflot
2nd Arkhangelsk United Aviation Division
2nd Sverdlovsk Air Enterprise
Orenair
Polar Airlines
Polet
UTair Aviation
* ZSSR  **Sovietsky zväz**

Aeroflot
* Švajčiarsko  **Švajčiarsko**

Antonov Club Avianna
* Turecko  **Turecko**
* USA  **USA**
* Vietnam  **Vietnam**

Vietnam Civil Aviation Department – neskôr ako Vietnam Civil Aviation (teraz Vietnam Airlines)

Špecifikácie (An-2)
-------------------

### Technický popis

Kokpit lietadla An-2
Interiér kabíny
Antonov An-2 je jednomotorový vzperový dvojplošník pre dvojčlennú posádku a 12 cestujúcich, prípadne náklad do hmotnosti 1 200 kg. Kovová kostra krídel a pevných a pohyblivých chvostových plôch je potiahnutá duralom a plátnom. Trup tvorí kovová polškrupina, krycie plechy sú duralové. Hviezdicový motor poháňa kovovú nastaviteľnú štvorlistú vrtuľu s nastaviteľným uhlom nábehu. Hlavné podvozkové nohy umiestnené na rozhraní krídel a trupu sú pevné. Zadné ostrohové koleso je ovládateľné.

### Technické údaje

* **Posádka:** 1–2
* **Kapacita:** 12 cestujúcich
* **Dĺžka:** 12,40 m
* **Rozpätie:**
	+ **Horné krídlo:** 18,18 m
	+ **Dolné krídlo:** 14,20 m
* **Výška:** 4,10 m
* **Plocha krídel:** 71,52 m²
* **Hmotnosť prázdneho lietadla:** 3 450 kg
* **Vzletová hmotnosť:** 5 500 kg
* **Užitočné zaťaženie:** 2 140 kg
* **Pohonná jednotka:** 1 × vzduchom chladený hviezdicový deväťvalec Švecov AŠ-62IR s výkonom 736 kW (1 000 k)

### Výkony

* **Maximálna rýchlosť:** 258 km/h
* **Cestovná rýchlosť:** 185 km/h
* **Pristávacia rýchlosť:** 85 km/h
* **Pádová rýchlosť:** ~ 50 km/h
* **Dolet:** 900 km
* **Dostup:** 4 400 m
* **Stúpavosť:** 3,5 m/s
* **Pomer výkon/hmotnosť:** 136 W/kg

Referencie
----------

1. ↑  Šorel, V. *Letadla československých pilotů.* Albatros, Praha, 1986, s. 263
2. ↑  Šorel, V. *Letadla československých pilotů.* Albatros, Praha, 1986, s. 156

Iné projekty
------------

Commons
* Spolupracuj na Commons Commons ponúka multimediálne súbory na tému **Antonov An-2**

Externé odkazy
--------------

* Oficiálna stránka

Zdroj
-----

* MODELÁŘ a MODELY č. 9/1997, str. 10
* RC modely č. 6/1998, str. 42


|  |  |
| --- | --- |
| Portal | Ruský portálPortál letectvo |

| * z
* d
* u
Lietadlá Antonov |
| --- |
| Dopravné | 
* An-10
* An-24
* An-28
* An-74
* An-140
* An-148
* An-158
* An-174
* An-180
* An-218

 |  |
| Transportné | 
* OKA-38
* An-2
* An-3
* An-4
* An-8
* An-12
* An-14
* An-22
* An-26
* An-32
* An-38
* An-70
* An-72
* An-112
* An-124
* An-225

 |
| Prieskumné | 
* An-6
* An-30
* An-71
* An-88

 |
| Experimentálne | 
* An-13
* SKV

 |
| Klzáky | 
* A-1
* A-2
* A-7
* A-11
* A-13
* A-15
* A-40

 |
| Ultraľahké | 
* T-2M

 |
| Neznáme | 
* An-204

 |